Antreprenorii și-au primit astăzi primii clienți: "Ne-au luat cu asalt chiar din prima zi".
Localurile pot funcționa la o capacitate de 30%, între orele 06:00 – 21:00. În București, rata de infectare este sub 3 la mia de locuitori.
Restaurantele, barurile și cafenelele din București sunt, în sfârșit, deschise.Relaxarea vine cu condiţia menţinerii ratei de incidenţă sub 3 la mia de locuitori. Localurile funcționează la o capacitate de 30%, de la 6 dimineața până la 9 seara.Este ca o gură de oxigen pentru antreprenorii din domeniu. Corina Șerban are o cafenea în Capitală și a explicat ce înseamnă pentru ea această relaxare."Clienții ne-au luat cu asalt chiar din prima zi de când s-au mai relaxat măsurile de restricție. Noi încercăm să respectăm toate normele impuse de autorități. Astăzi a fost o zi mai friguroasă, mai ploioasă, iar clienții ne-au luat cu asalt în interior.", a explicat Corina Șerban.